ArabovMK/tajik-wikipedia-corpus huggingface dataset:
Неъмат Оташ

Неъмат Оташ (5 феврали 1953, ноҳияи Хуҷанд) — рӯзноманигор, шоир, нависанда, тарҷумон, узви Иттифоқи журналистони Тоҷикистон, узви Иттифоқи нависандагони Тоҷикистон Зиндагинома Дадобоев Неъматҷон 5 феврали соли 1953 дар деҳаи Рӯмони ноҳияи Хуҷанд (ҳозира ноҳияи афуров) таваллуд шудааст. Соли 1970, баъди хатми мактаби таҳсилоти умумии 12 ноҳия, ба шуъбаи форсии факултаи забонҳои Шарқи Донишгоҳи давлатии Тоҷикистон дохил гардида, соли 1977, баъди хатми донишгоҳ, фаъолияти меҳнатиро ба ҳайси ходими адабии рӯзномаи "Бо роҳи Ленинӣ"-и ноҳияи Хуҷанд оғоз кардааст. Сипас котиби масъули ҳамин рӯзнома будааст. Солҳои дар Артиши миллии Афғонистон ба ҳайси тарҷумони ҳарбӣ хидмат кардааст. Баъди адои хидмати ҳарбӣ фаъолияташро чун котиби масъул дар рӯзномаи "Бо роҳи Ленинӣ" идома додааст. Солҳои мухбири махсуси ҳафтавори "Адабиёт ва санъат" дар вилояти Ленинобод будааст. Моҳи майи соли 1991 муовини раиси Иттиҳодияи эҷодии адибони вилоят таъйин шуда, соли 1992 раиси бахши Хуҷандии Бунёди байналмилалии забони форсии тоҷикӣ таъйин гардидааст. Солҳои мудири шуъбаи ахбори Комиҷроияи шаҳри Хуҷанд, хабарнигор ва муовини сармуҳаррири нашрияи ҳукумати шаҳри Хуҷанд — "Тирози ҷаҳон" будааст. Аз соли 2008 сармуҳаррири маҷаллаи адабӣ ва илмию оммавии "Паёми Суғд" мебошад. Аълочии матбуоти Ҷумҳурии Тоҷикистон, узви Иттифоқи журналистони Тоҷикистон ва Иттифоқи нависандагони Тоҷикистон аст. Эҷодиёт Шеърҳояш дар рӯзномаву маҷаллаҳои ҷумҳурӣ ва маҷмӯаҳои дастаҷамъӣ ба табъ расидаанд. Нахустин маҷмӯаи ашъораш "Шукуфа" соли 1989 чоп шудааст. Маҷмӯаҳои дигари ашъораш "Садои сабзи шукуфтан", "Мунтахаби ашъор" ва "Ба ишқ бовар кун!" дар Хуҷанд интишор ёфтаанд. "Мусофири шаҳри борон" панҷумин маҷмӯаи ашъори ӯст. Ҳамчунин, дар ҳаммуаллифӣ бо Ҳилолиён Аскар ва Нурмуҳаммад Ниёзӣ китоби "Файзи баҳорон"-ро таълиф намудааст. Қиссаҳои ҳуҷҷатиаш "Фидокори Мирзочӯл" ва "Қиссаи мардони диловар" аз корномаву ҷасорати диловарони саҳроҳои меҳнат ҳикоя мекунанд. Намоишномаи "Корвони нур"-аш дар Театри давлатии мазҳакавӣ-мусиқии ба номи Камоли Хуҷандӣ саҳнагузорӣ шудааст. Намоишномаҳои мусиқии А. Сагарели "Хонума", Л. Устинов "укчаи доно" ва М. Кралл "Садбарги сеҳрнок"-ро дар тарҷумаи ӯ Театри давлатии мазҳакавӣ-мусиқии ба номи Камоли Хуҷандӣ саҳнавӣ гардондааст. Соли 2006 барои китоби "Ба ишқ бовар кун!", сазовори Ҷоизаи ба номи Камоли Хуҷандӣ гардидааст. Ҷоизаҳо.
Неъмат Қаробоев (деҳа, н. Кӯшониён)

Неъмат Қаробоев — деҳа тобеи шаҳраки Бохтариёни ноҳияи Кӯшониён. Аз Неъмат Қаробоев то маркази шаҳрак 8 км, то маркази ноҳия 28 км. Аҳолиаш 1548 нафар, тоҷикон.
Неъматбача

Неъматбача — деҳа дар ҷамоати деҳоти Регари ноҳияи Турсунзода. Аз Неъматбача то маркази ҷамоат 4 км, то маркази ноҳия 12 км. Аҳолиаш 1325 нафар, тоҷикон.
Неъмат Қаробоев

Неъмат Қаробоев (1916, Конибодом, вилояти Фарғона — 1943, ИҶШС) — нахустин Қаҳрамони Иттиҳоди Шӯравӣ, лейтенанти хурд. Зиндагинома Неъмат Қаробоев баъди хатми мактаби 7-солаи Нариманов инспектори шуъбаи андоз буд. Сипас ба ноҳияи Колхозобод муҳоҷир шуда, чанд муддат дар он ҷо дар вазифаи ҳисобчии колхоз кор кард. Соли 1937 ихтиёран ба хидмати ҳарбӣ рафт, дар округи ҳарбии Ленинград дар полки савораи қисми ҳарбии 4679 сипас дар Украинаи Ғарбӣ ва Белорусия хидмати ҳарбиро ба ҷо овард. Охирҳои моҳи ноябри соли 1939 дар натиҷаи иғвогариҳои ҷангҷӯёни ҷаҳони Иттифоқи Шӯравӣ бо мақсади таъмин намудани бехатарии сарҳадҳои Шимолӣ, худ маҷбур шуд бо финҳои сафед амалиёти ҳарбӣ сар кунад. Неъмат Қарабоев дар ҳайъати округи ҳарбии Киев, полки тирандози 300-и дивизияи 7-ум дар шароити душвортарини зимистон чун алоқачӣ ба ҷанги зидди финҳои сафед дохил шуда, дар он мардонагӣ ва корнамоиҳо нишон дод. Барои ин корнамоиҳои ҷангӣ бо фармони Президиуми Шӯрои Олии СССР аз 21 марти соли 1940 ба Қарабоев унвони Қаҳрамони Иттифоқи Шӯравӣ дода шуд. Дар байни тоҷикон ва мардуми ҷумхуриҳои Осиёи Марказӣ ӯ аввалин касе буд, ки ба ин унвони баланд шарафманд гардид. Баъди ғалаба бар финҳои сафед дар омӯзишгоҳи ҳарбии шаҳри Сухуми таҳсил кард. Қарабоев аз оғози Ҷанги Бузурги Ватанӣ ба сифати командири қисм дар ҷабҳа дар наздикии Новороссийск дар яке аз муҳорибаҳои шадид захм бардошта, дар госпитали ҳарбии шаҳри Боржоми табобат гирифт. Баъди табобат боз ба ҷабҳа баргашта, моҳи июли соли 1942 ҳангоми аз дарёи Дон гузаштан ва рахта кардани хати фронти душман қаҳрамонона ҳалок шуд. Дар бораи корнамоиҳои ҷангии Қарабоев даҳҳо хабару мақолаҳо дар саҳифаҳои рӯзномаю маҷаллаҳо ба чоп расидаанд. Гиромидошт Шоири шинохтаи тоҷик Алӣ Бобоҷон доир ба зиндагӣ ва корномаи Қарабоев китобе бо номи "Нахустқаҳрамони тоҷик" интишор намуд. Барои абади гардонидани хотираи неки ин нахустқаҳрамони тоҷик дар зодгоҳаш шаҳри Конибодом ва дар боғи марказии ноҳияи Конибодом ҳайкали ӯ гузошта шудааст. Дар шаҳри Душанбе хиёбони Неъмат Қаробоев, Конибодом ва дигар шаҳрҳои Тоҷикистон чанд кӯча ва мактаб ба номи ӯ гузошта шудааст. Соли 1993 ба яке аз қуллаҳои Помир (баландиаш 4000 м) номи Қарабоев гузошта шудааст.
Хиёбони Неъмат Қаробоев

Хиёбони Неъмат Қаробоев — хиёбонест дар ноҳияи Фирдавсии шаҳри Душанбе, ки қисми маркази ва ҷанубии шаҳрро пайванд месозад. Дар соҳили рости дарёи Душанбе воқеъ гардидааст. Дарозиаш — 6 км. Ба поси хотири аввалин Қаҳрамони Иттиҳоди Шӯравӣ аз ҷумҳуриҳои Осиёи Марказӣ, ИҶШС, Неъмат Қаробоев номгузорӣ шудааст. Маълумоти умуми Ин хиёбон аз тарафи шимол ба ҷануб ва дар соҳили чапи шаҳр ҷойгир аст. Аз майдони Қаробоев, ки дар буриши хиёбони Саъдӣ Шерозӣ ҷойгир аст сар мешавад ва дар чорроҳаи кӯчаи Қосимов ба охир мерасад. Ду гузаргоҳи зеризаминӣ дорад. Кӯча аз роҳи мошингарди дуҷониба иборат буда, дар байни он дарахтон шинонида, гулзорҳо бунёд карда, роҳҳои пиёдагард сохта шудаанд. Кӯча рост буда, аз самти шимол ба ҷануб тӯл мекашад ва чандин минтақаи маскуниро бо маҳаллаҳои иқоматии 6, 4, 7 ва ғайра мепайвандад. Дар кӯча соли 1984 нахустин хонаҳои иқоматии серошёнаи деворҳояшон бетонии силсилаи нав бо намои зебову ороишёфта, инчунин бинои бетонии 64-манзилӣ бо фурӯшгоҳҳову нуқтаҳои хидмати маишӣ дар чорраҳаи кӯчаҳои Абдусалом Деҳотӣ ва Неъмат Қаробоев қомат афрохтанд. Кӯча дар ҷануб бо маркази калони мошингард ва "Бозори Корвон" анҷом мепазирад. Бо кӯчаҳои зерин бархурд дорад: Таърих Сохтмону муассисаҳо Нақлиёти ҷамъиятӣ Галерея Нигаред.
Неъматбоӣ

Неъматбоӣ — деҳа дар ҷамоати деҳоти Алмосӣи ноҳияи Ҳисор. Аз Неъматбоӣ то маркази ҷамоат 7 км, то маркази ноҳия 25 км. Аҳолиаш 382 нафар, тоҷикон.
Неъматулло Тошев

Неъматулло Тошев - бозигари дастаи футболи "Равшан" Кӯлоб. Пайвандҳо.
Неъматобод

Неъматобод — деҳа дар ҷамоати деҳоти Карим Исмоилови ноҳияи Ваҳдат. Аз Неъматобод то маркази шаҳр 10 км. Аҳолиаш 607 нафар, тоҷикон.
Неъматулло Сайфуллоев

Неъматулло Сайфуллоев (20 апреди 1942, ноҳияи Бустонлиқ) — файласуф, доктори илмҳои фалсафа, профессор, Аълочии маорифи ҶТ.
Шаҳноза Неъматова

Шаҳноза Рӯзиевна Неъматова (1978, ш. Душанбе) — иқтисодшинос, муаррих, мутахассиси сохаи муносибатҳои байналмилалӣ, номзади илмҳои иқтисодӣ, номзади илмҳои таърих. Зиндагинома Шаҳноза Неъматова хатмкардаи Донишгоҳи давлатии миллии Тоҷикистон дар соҳаи молия ва қарз. Академияи дипломатии Вазорати корҳои хориҷии Федератсияи Русияро бо ихтисоси муносибатҳои байналмилалӣ хатм кардааст (Москва, 2010) Вай аспирантураи Академияи илмҳои Ҷумҳурии Тоҷикистонро хатм кардааст ва дар аспирантураи Академияи дипломатии Вазорати корҳои хориҷии Федератсияи Русия таҳсил кардааст. Ӯ бо ҷоизаи Ректори якуми Академияи дипломатии Вазорати корҳои хориҷии Федератсияи Русия мукофотонида шудааст. Фаъолияти кориашро аз ассистенти аудиторҳои байналмилалии лоиҳаи рушди байналмилалӣ кор кардааст. Аз соли 2014, муаллими калони кафедраи муносибатҳои байналмилалӣ ва дипломатияи Донишгоҳи славянии Русияву Тоҷикистон ва аз соли 2019 муовини декани факулта оид ба корҳои илмӣ мебошад. Шаҳноза Неъматова дорандаи ду дараҷаи илмӣ: номзади илмҳои иқтисодӣ аз соли 2006 ва номзади илмҳои таърих аз соли 2018 аст. Ӯ муаллифи як қатор мақолаҳо дар бораи иқтисод, таърихи муносибатҳои байналмилалӣ ва сиёсати хориҷӣ мебошад. Бо Ифтихорномаи Сафири Фавқулода ва Мухтори Ҷумҳурии Тоҷикистон дар Федератсияи Русия сарфароз гардонида шудааст. Осор Адабиёт доир ба Шахноза Неъматова.
Неъматулло Холбойзода

Неъматулло Холбойзода (6 январи соли 1972, ноҳияи Шаҳритуз, ҶШС Тоҷикистон) — вакили Маҷлиси намояндагони Маҷлиси Олии Ҷумҳурии Тоҷикистон даъвати 1 ва даъвати. 2. Зиндагинома Холбойзода Неъматулло Холбой 6 январи соли 1972, ноҳияи Шаҳритузи вилояти Хатлон, Ҷумҳурии Тоҷикистон таваллуд шудааст, миллаташ ӯзбек. Маълумоташ олӣ, Донишгоҳи аграрии Тоҷикистонро бо ихтисоси агроном – олим хатм намудааст. Нигаред низ.
Неъматулло Турсунов

Неъматулло Турсунов (23.09.1932, ш. Конибодом), физик, номзади илмҳои физика ва математика, дотсент. Зиндагинома Солҳои 1950– 1957 дар факултети физика-математикаи Донишкадаи давлатии омӯзгории ш. Сталинобод ба номи Т.Г. Шевченко таҳсил кардааст. Солҳои 1957–1959 муаллими физикаи мактабҳои миёнаи 18 ш. Душанбе ва 1 ноҳияи Орҷоникидзеобод, 1959–1962 аспирант, 1962– 1971 ходими хурди илмӣ ва ходими калони илмии Институти физикаю техникаи АИ ҶШС Тоҷикистон буд. Аз соли 1971 ҳамчун дотсенти кафедраи физикаи умумии Донишгоҳи давлатии омӯзгории Тоҷикистон ба номи Садриддин Айнӣ фаъолият дорад. Оид ба конверсияи дохилии молекулаҳои ангезонидашудаи фосфатҳои органикӣ кори илмӣ бурдааст. Муаллифи зиёда аз 50 номгӯи корҳои илмӣ ва илмию методӣ мебошад. Солҳои 1975, 1980, 1990 шунавандаи факултети такмили ихтисоси назди Донишгоҳи давлатии Ӯзбекистон, соли 1984 коромӯзи Институти физикаю техникаи АИ ҶШС Тоҷикистон буд. Бо нишони сарисинагии "Аълочии маорифи Тоҷикистон" ва ифтихорномаи Вазорати маорифи Тоҷикистон сарфароз шудааст. Осор.
Неъматуллои Асадулло (деҳа, н. Хуросон)

Неъматуллои Асадулло — деҳа дар ҷамоати деҳоти Садриддин Айнӣи ноҳияи Хуросон. Аз Неъматуллои Асадулло то маркази ҷамоат 3 км, то маркази ноҳия 23 км. Аҳолиаш 2310 нафар, тоҷикон.
Неъматҷон Абдураҳмонов

Неъматҷон Абдураҳмонов (1905, Конибодом — 1985, Душанбе) — Қаҳрамони Меҳнати Сотсиалистӣ. Зиндагинома Фаъолияти кориашро аз коргари корхонаи консерви Конибодом ва кони нефти САНТО оғоз намуда, дар Мактаби Ҳизби коммунистии Комитети Марказии ВКП (б) (шаҳри Москва) таҳсил кард. Минбаъд мудири шуъбаи комитети Ҳизби коммунисти ноҳияи Кангурт, котиби якуми Комитетҳои Ҳизби коммунистии ноҳияҳои Шӯрообод, Орҷоникидзобод, Регар, Ҳисор мудири шуъбаи маҳсулоттайёркунии Вазорати кишоварзии Тоҷикистон буд. Ордену медалҳо Бо орденҳои Ленин, Байрақи Сурхи Меҳнат, "Нишони фахрӣ", медалҳо ва Грамотаҳои Президиуми Совети Олии ҶШС Тоҷикистон сарфароз гардидааст.
Неъматулло Ҳикматуллозода

Ифтихорномаи Ҷумҳурии Тоҷикистон Неъматулло Ҳикматуллозода — ходими давлатӣ, Вазири рушди иқтисод ва савдои Ҷумҳурии Тоҷикистон (аз 2015) Зиндагинома Неъматулло Ҳикматуллозода 7 майи соли 1969 дар шаҳри Душанбе таваллуд шудааст. Маълумоташ олӣ буда, соли 1991 Донишкадаи хоҷагии халқи Москва ва соли 2005 Академияи хидмати давлатии назди Президенти Федератсияи Россияро хатм кардааст. Фаъолияти кориашро солҳои 1986-1987 аз техники шуъбаи меллиоратсия ва обтаъминкунии замини Институти давлатии лоиҳакашии "Тоҷикгипрозем"-и Кумитаи давлатии агросаноатии Ҷумҳурии Тоҷикистон оғоз намуда, минбаъд ба сифати эксперти корхонаи хурди "Ориё"-и Иттиҳодияи ҷумҳуриявии "Тоҷиквнешторг", мутахассиси дараҷаи 1, сармутахассис, сардори шуъбаи иқтисодии Вазорати алоқаи Ҷумҳурии Тоҷикистон, мудири шуъбаи ислоҳоти иқтисодӣ ва инвеститсияи Дастгоҳи иҷроияи Президенти Ҷумҳурии Тоҷикистон, мушовири калони Президенти Ҷумҳурии Тоҷикистон оид ба сиёсати иқтисодӣ шуда фаъолият намудааст. Аз ноябри соли 2012 то феврали соли 2015 муовини якуми Вазири рушди иқтисод ва савдои Ҷумҳурии Тоҷикистон кор кардааст. Бо Фармони Президенти Ҷумҳурии Тоҷикистон аз 3 феврали соли 2015 то 24 январи соли 2020 Вазири рушди иқтисод ва савдои Ҷумҳурии Тоҷикистон буд. 1 Соли 2009 бо "Ифтихорнома"-и Ҷумҳурии Тоҷикистон сарфароз гардонида шудааст. Оиладор, соҳиби 4 фарзанд мебошад.
Неъматҷон Сидиқов

Неъматҷон Сидиқов (2.12.1956) Конибодом, вилояти Суғд) — олим, омӯзгор, номзади илмҳои иқтисодӣ, дотсент. Аълочии маориф ва илми Тоҷикистон. Зиндагинома Соли 1978 Универститети давлатии Тоҷикистон ба номи В.И.Ленинро хатм кардааст. Ихтисос математик, омӯзгори математика.
Собит Неъматуллоев

Собит Ҳабибуллоевич Неъматуллоев — доктори илмҳои техникӣ, профессор, Академики Академияи илмҳои Тоҷикистон (1987, Президенти Академияи илмҳои ҶШС Тоҷикистон, Академики Академияи байналмилалии Мактабҳои олӣ, Арбоби шоистаи илм ва техникаи Тоҷикистон. Зиндагинома Собит Неъматуллоев Институти политехникии Сталинободро (ҳоло Донишгоҳи техникии Тоҷикистон ба номи академик М. С. Осимӣ) хатм кардааст, ихтисос — "сохтмони ба зилзила тобовар ва сейсмология". Солҳои вазифаи масъул ва пурифтихори Президенти Академияи Илмҳои Тоҷикистонро иҷро кард. Директори ифтихории Институти сохтмони ба зилзила тобовар ва сейсмологияи Академияи илмҳои Тоҷикистон, сарходими илмии Институти сохтмони ба зилзила тобовар ва сейсмологияи Академияи илмҳои Тоҷикистон, сардори Муассисаи илмии "Хадамоти геофизикӣ"-и Академияи илмҳои Тоҷикистон (2010 — то даргузашт) ва роҳбари ОО "РМР ", мудири озмоишгоҳи сейсмологияи минтақавии Институти сохтмони ба зилзила тобовар ва сейсмологияи Академияи илмҳои Тоҷикистон Самтҳои асосии фаъолияти илмӣ: сейсмологияи муҳандисӣ, геология, сохтмони ба зилзила тобовар ва сейсмологияи Академияи илмҳои Тоҷикистон. Депутати халқии ИҶШС. Фаъолияти илмӣ Собит Неъматуллоев аз уламои сатҳи ҷаҳонӣ дар соҳаи сейсмологияи минтақавӣ ва муҳандиси маҳсуб ёфта, ҷиҳати баланд рафтани нуфузи илми тоҷик кӯшиши фаровон ба харҷ додааст. Бо ибтикораш дар Тоҷикистон таҳқиқоти илмӣ оид ба пешбинии зилзила, ба ҳисобгирии заминҷунбиҳои сахт ва ҳалокатовар, таъсири муҳандисию техникии инсон ба офатҳои табиат, санҷиши заминҷунбӣ тариқи таркишҳои зеризаминӣ, тобооварии иншооти муҳандисӣ ба зилзила, обанборҳои сунъӣ ва биноҳои истиқоматӣ ва ғайра гузаронида шудаанд. Таҳти роҳбариаш дар Душанбею Норак гурӯҳҳои муҳандисии сейсмологӣ таъсис ёфта, мавриди заминҷунбиҳои сахт ва пешбинии онҳо корҳои муфиди таҳқиқотӣ анҷом медиҳанд. Ӯ чандин сол раиси Маркази пешбинии заминҷунбиҳои минтақавии Осиёи Марказӣ ва Қазоқистонро ба зимма дошт, ҳамчун роҳбари экспедитсия дар таҳқиқоти сохтмонҳои барқии обӣ ва атомии Куба, Афғонистон ва дигар давлатҳо фаъолият кардааст, дар даҳҳо симпозиуму конфаронси минтақавию байналмилалӣ (Русия, ИМА, Фаронса, Олмон, Чин, Венесуэла,Куба, Эрон ва ғайра) сухан рондааст. Саҳмаш дар тайёр кардани олимони ҷавон ниҳоят калон мебошад. Ҷоизаҳо.
Неъматулло Юлдошев

Неъматулло Юлдошев — ходими давлатии Ӯзбекистон, иҷрокунандаи вазифаи Президенти Ӯзбекистон аз 2 сентябри соли 2016 6. вакил, раиси Маҷлиси Олии Ҷумҳурии Ӯзбекистон. Зиндагинома Неъматулло Юлдошев 5 ноябри соли 1962 дар Тошканд таваллуд шудааст. Факултети ҳуқуқшиносии Донишгоҳи давлатии Тошкандро хатм кардааст. Дар вақтҳои гуногун дар вазифаҳои муфаттиши калони прокуратураи Олмалиқ; муфаттиши прокуратураи ноҳияи Юнусободи Тошканд; муфаттиши калони прокуратураи Тошканд; прокурори раёсати Прокуратураи Генералии Ӯзбекистон; сардори шуъбаи сарраёсати тафтишотии Прокуратураи генералӣ; сардори Нозироти таъмини амнияти дохилии прокуратураи генералӣ; нозири пешбари хадамоти Мушовараи давлатии Президент оид ба ҳамоҳангсозии фаъолияти мақомоти ҳифзи ҳуқуқ ва назораткунанда; сардори Департаменти мубориза бар зидди ҷиноятҳои вобаста ба андоз, асъор ва қонунигардонии даромадҳои бо роҳи ҷиноӣ бадастомадаи Прокуратураи Генералӣ; муовини прокурори Генералӣ 7; Вазири адлияи Ӯзбекистон (2011 8 — 2015 9). Моҳи 20 январи соли 2015 бо фармони Ислом Каримов вакили Маҷлиси Олии Ҷумҳурии Ӯзбекистон таъйин шуда 10, 22 январи соли 2015 бо тариқи овоздиҳии пинҳонӣ раиси Маҷлиси Олии Ҷумҳурии Ӯзбекистон интихоб гардид 11. Пас аз марги Ислом Каримов аз 2 сентябри соли 2016 тибқи моддаи 96 Конститутсия иҷрокунандаи вазифаи президенти Ӯзбекистон буд. 12. 8 сентябри соли 2016 дар ҷаласаи якҷояи ҳарду палатаи парлумони Ӯзбекистон дар бораи истеъфои хеш ба манфиати Шавкат Мирзиёев изҳор дошт. 13. Юлдошев қарори барканории ваколатҳои конститутсионии иҷрокунандаи вазифаи президентро бо набудани таҷрибаи кофӣ дар идоракунии давлат шарҳ дод. 14. 20 июни соли 2019 бо фармони президент прокурори Генералии Ҷумҳурии Ӯзбекистон таъин шуд.
Неягауа

Неягауа — яке аз шаҳрҳои префектураи Осака, Ҷопон аст.
Неъматулло Усмонов

Неъматулло Усмонов — омӯзгор, олим, доктори илмҳои тиб, профессор, Академики АИ Тоҷикистон, дорандаи Ҷоизаи давлатии ба номи Абӯалӣ ибни Сино, Арбоби шоистаи илми ҶШС Тоҷикистон. Зиндагинома Неъматулло Усмонов Донишкадаи давлатии тиббии Самарқанд ба номи И. П. Павловро хатм кардааст. Ординатори клиникаи ҷарроҳии умумӣ, муал. таълими ҷарроҳии мак. фелдшерию акушерии Донишкадаи мазкур. С. 1953 ба Сталинобод (ҳоло — Душанбе) омадааст. Мудири шуъбаи ҷарроҳии Беморхонаи клиникии ҷум.-явии 1 шаҳри Сталинобод. Аспирант, ассисистент. дотсент, профессори кафедраи ҷарроҳии Донишгоҳи давлатии тиббии Тоҷикистон ба номи Абӯалӣ Ибни Сино, Аз соли 1970 — мудири кафедраи ҷарроҳии госпиталии (ҳоло — кафедраи амрози ҷарроҳишавандаи 2) Донишгоҳи давлатии тиббии Тоҷикистон ба номи Абӯалӣ Ибни Сино буд. Ӯ 7 декабри 2012 дар Душанбе даргузашт. Фаъолияти илмӣ Дар мавзӯъи "Лечение гнойных заболеваний с фурациллином" таҳти роҳбарии профессор З. П. Хоҷаев рисолаи номзадӣ ҳимоя кардааст. Докторанти кафедраи ҷарроҳии госпиталии Институти давлатии тиббии 1 шаҳри Ленинград ба номи И. П. Павлов. Дар мавзӯъи "Клинико-морфологические изменения печени при портальной гипертензии до и после сосудистых и органных анастомозов" таҳти роҳбарии профессор Ф. Г. Углов рисолаи докторӣ дифоъ кардааст. Бори аввал дар ИҶШС ваготомияи захми меъда ва рӯдаи 12 — ангушта, холангиоскопияи ташхиси интраҷарроҳии варами роҳҳои заҳрабарориро татбиқ кардааст. 80 пешниҳоди ратсионализаторӣ, шаҳодатномаи муаллифӣ ва ихтироот. Таҳти роҳбарии 31 нафар рисолаи номзадӣ ва 10 нафар рисолаи докторӣ дифоъ кардаанд. Ташаббускори таъсиси маркази муоянаи рагҳост. Неъматулло Усмонов Узви Ассотсиатсия ҷарроҳони торакалӣ ва дилу рагҳо (Британияи Кабир), узви АВУ (Институти Библиографияи Америка), узви Ассотсиатсияи ҷарроҳони Тоҷикистон, сармутахассиси ҷарроҳии дилу рагҳо ва шуш, узви раёсати Ҷамъияти умумиит. ҷарроҳон ва ҷарроҳони дилу раг, узви раёсати Фонди умумиит. шафқат ва саломатӣ ва раиси Фонди шафқат ва саломатии Тоҷикистон. Осор Муаллифи беш аз 410 асару мақолаи илмӣ, аз ҷумла 8 монография, 13 дастури таълимию методӣ, аз қабили "Диагностика и лечение заболеваний вен нижних конечностей" (Д., 1982), "Хирургия травм сосудов и их последствий" (Д., 1991), "Лечение острых инфекционных деструкций легких" (Д., 1993), "Диагностика и хирургическое лечение сочетанных окклюзирующих поражений брюшной аорты и брахиоцефальных артерий" (Д., 1993), "Хроническая ишемия верхних конечностей" (Д., 1999), "Современные аспекты комплексного лечения острых лёгочных нагноительных заболеваний" (Д., 2002), "Диагностика и хирургическое лечение осложнённых форм эхинококкоза лёгких" (Д., 2004), "Курс лекций по госпитальной хирургии" (Д., 2005) ва ғ.,.
Нея

Нея — шаҳрест дар вилояти Кострома дар Русия аст. ҳолиаш 11200 нафар аст.
Ниқоб

Ниқоб — шаҳр ва маркази Шаҳристони Ҷувейн, дар Устони Хуросони Разавӣ, воқеъ дар Эрон аст. Дар саршумории соли 2006, аҳолии он 12.022 нафар, дар 3.087 оила буд.
Нӯъмон Неъматов

Нӯъмон Неъматов – олим, доктори илми таърих, профессор. Академики Академияи илмҳои Тоҷикистон, Арбоби шоистаи илми ҶШС Тоҷикистон. Зиндагинома Нӯъмон Неъматов Донишкадаи давлатии омӯзгории Ленинобод ба номи С.М.Кировро хатм намудааст, ихтисос-"бостоншиносӣ. Таҳсил дар аспирантураи ш.Ленинград, шогирди А.Ю.Якубовский. Корманди калони илмии сектори археологияи Пажуҳишгоҳи таърихи Академияи илмҳои ҶШС Тоҷикистон, Сардори гурӯҳи бостоншиносӣи шимоли Тоҷикистон (аз с.1954), сардори экспедитсияи комплексии бостоншиносӣи шимоли Тоҷикистон (аз с.1974), Мудири шуъбаи таърихи фарҳанг ва санъат, сарходими илмии Институти таърих, бостоншиносӣ ва мардумшиносии ба номи А. Дониши Академияи илмҳои Тоҷикистон. Роҳбари экспедитсияи комплексии бостоншиносии Тоҷикистони Шимолӣ. Директори Мамнунгоҳи таърихӣ-фарҳангии ноҳияи Ҳисор Вазорати фарҳанги Ҷумҳурии Тоҷикистон. Роҳбари Маркази илмии таҳқиқоти гуманитарии ЮНЕСКО дар назди Донишгоҳи давлатии Хуҷанд ба номи академик Бобоҷон Ғафуров. Фаъолияти илмӣ Тадқиқоти Нӯъмон Неъматов ба масъалаҳои археологияи бостон ва асрҳои миёнаи сарзамини Тоҷикистон, таърих ва таърихи маданияти халқи тоҷик ва Осиёи Маркази бахшида шудаанд. Неъматов аввалин муҳаққиқи давлати бостонии Уструшана буда, Таҳти рохбарии ӯ хафриёти димнаи пойтаҳти ин давлат - шаҳри Бунҷикат (Шаҳристони имрӯза), ёдгориҳои атрофи он, харобаҳои дигар шаҳрҳои Уструшана ошкор карда шудаанд. Дар ин мавзеъ осори санъати меъмори, наққоши, аз ҷумла шҳасарҳои маданияти оламшумул кашф шудаанд. Хидмати академик Неъматов дар омухтани археологияи Хуҷанди бостонӣ хеле бузург аст. Таърихи 2500-солагии шаҳри бостонии Хуҷандро исбот кардааст. Дар асоси омузиши сарчашмаҳои хатти ва маълумоти археологи бисёр масъалаҳои таърихи сиёси ва иқтисодию иҶТимоии Осиёи Маркази, аз ҷумла Хуҷанду Уструшанаро халлу фасл намудааст. Муҳаққиқи варзидаи таъриху тамаддуни давлати мутамарказ ва баландмақоми Сомониён, проблемаҳои этногенези халқи тоҷик мебошад. Нӯъмон Неъматов яке аз муаллифони асари сеҷилдаи. Неъматов яке аз ташаббускорони таҷлили ҷашни 1100-солагии давлати Сомониён буда, дар таъмини сулҳ ва ваҳдати миллӣ саҳми назаррас гузоштааст. Нӯъмон Неъматов муаллиф ва муҳаррири нахустин китоби дарсӣ барои мактабҳои олии ҷумҳурӣ бо номи "Таърихи халқи тоҷик", китоби якум: "Аз инсони окил то тоҷики баркамол" (Душанбе, 2003) мебошад, ки бо таҷдиди назар ва тибқи талаботи меъёрҳои давлатии маълумоти олӣ ва илмӣ муосир навишта шудааст. Осори илмӣ Ҷоизаҳо Эзоҳ Академияи илмҳои Ҷумҳурии Тоҷикистон. Ҳайати шахсӣ. – Душанбе: Дониш, 2011. - 216 с. Нигаред Пайвандҳо Даргузашти таърихнигори тоҷик Нӯъмон Неъматов.
Неҷати Шашмаз

Муҳаммад Неҷати Шашмаз — (15 декабри 1971, Елазиғ) — ҳунарпеша, филмноманавис, таҳиякунандаи филм ва соҳибкори Неҷати бори аввал дар соҳаи Шоу-бизнес ҳамчун бо номи Пулот Алемдор маъруф гашт, қаҳрамони асосӣ дар силсила филми туркии "Водии Гургон". Зиндагинома Шашмаз аз авлоди Заза аст, писари Абдулқодир — Саҳил Шашмаз аст. Ӯ ду бародар дорад бо номи Раҷӣ Шашмаз ва Зубейр Шашмаз. Касби асосии Шашмаз сайёҳист. Пас аз супоридани имтиҳони дохилшавӣ ба донишгоҳ ӯ аввал ба Канада ва сипас ба ИМА рафт. Шашмаз 6 сол дар ИМА монд, корти сабз гирифт, ки иҷозатномаи кор ва иқоматро медиҳад. 28 рӯз пас аз заминларзаи Голҷук дар Кутахия хидмати низомии худро анҷом дод. Неҷати Шашмаз, тасмим гирифт, ки зиндагии худро дар Туркия идома диҳад, дар Анқара як агентии суғурта кушод. Дере нагузашта ӯ тавассути бародараш Раҷӣ Шашмаз бо Усмон Синав мусоҳибаи корӣ дошт. Вай бо интизории он, буд ки ба ӯ сенария пешниҳод мешавад. Усмон Синав "мо дар Фикри сериал ҳастем, туро дар нақши асосӣ фикр мекунам". Шашмаз, гуфт, ки мехоҳад дар бораи суханони худ андеша кунад, пас аз як моҳ ин пешниҳодро пазируфт. 1 Неҷати Шашмаз лоиҳаи Водии Гургонро оғоз кард, ки ба гуфтаи ӯ ҳаёти ӯро комилан тағйир дод; Ӯ гуфт, ки ҳаёти шахсиаш аз байн рафтааст, дар Анқара маро танҳо бо номи ман мехонанд, дар Истамбул ҳама маро Пулот мехонанд. Дар соли 2009 веб-сайти хабариро бо номи таъсис дод. 2 Филмнома.
Ниагаро Фолз,Ню-Йорк

Шаблон:Шаҳрҳои ИМА Ниагаро Фолз шаҳре дар иёлати Ню-Йорк кишвари Иёлоти Муттаҳидаи Амрико аст, ки ҷамъияти он дар саршуморӣ соли 2010 мелодӣ, 50193 тан будааст. Манобеъ.
Ниcаэл Буэно

Ниаэл Буэно — футболбози бразилӣ, нимҳимоятгар.